Ehitus ja seadmete paigaldustööde kindlustus kaitseb nii tellijat kui ehitajat ootamatu ja ettearvamatu sündmuse tagajärjel tekkinud kahju eest ehitatavale hoonele või rajatisele. Lisaks on võimalik kindlustada ehitustegevusega seotut nagu ehitusmaterjalid, ehitusmasinad ja -seadmed, objektid, mille vahetus läheduses töötamine toimub, kahjujuhtumijärgseid koristus- ja lisatöö kulusid jms. Kindlustusleping kehtib vastavalt ehitustööde kestusele, millele tavaliselt lisandub kaheaastane garantiiperiood. Ehitus ja seadmete paigaldustööde kindlustusega hüvitatakse eelkõige ehitustöömaal, kuid vajadusel ka ehitusmaterjalide ja -masinate transportimise käigus juhtunud kahjud.